ISO
International Organization for Standardization eli ISO[1] on kansainvälinen standardisoimisjärjestö. Se käyttää myös ranskaksi nimeä Organisation Internationale de Normalisation (OIN). ISO on perustettu helmikuussa 1947 ja se tuottaa kansainvälisiä standardeja.
ISO ei ole minkään hallituksen alainen, mutta standardiensa välityksellä sillä on merkittävä vaikutusvalta. ISOn jäseniä ovat kansalliset standardisoimisjärjestöt, yksi kustakin maasta. Suomea järjestössä edustaa Suomen Standardisoimisliitto SFS. ISOn standardit ovat suosituksia.
ISOn dokumentteja ei jaeta vapaasti, mutta luonnosdokumentit ovat yleensä vapaasti saatavilla sähköisessä muodossa. 1990-luvulla ISO sai maineen hitaana ja byrokraattisena järjestönä, joka ei kuuntele kuluttajien ja käyttäjien mielipidettä. Tämän jälkeen järjestössä on pyritty korjaamaan havaittuja epäkohtia ja nopeuttamaan standardisointiprosessia.
Koska ISOn määrittelemiä standardeja on otettu laajasti käyttöön, joissain tuotteissa niihin viitataan jopa nimellä. Tällainen on esimerkiksi CD-ROM -levyjen tiedostojärjestelmän standardi ISO 9660, jonka perusteella tiedostojärjestelmän sisältäviä tiedostoja on alettu nimittää "ISO-imageiksi". Toinen esimerkki on filmin valoherkkyys, jossa käytetään ISO-standardia, jonka mukaan kameroiden filmiä myydään "ISO-numerolla".
Tietotekniikka-alan standardisointi tehdään yhteistyössä IEC-standardisointiorganisaation kanssa. Yhteistä työryhmää kutsutaan nimellä JTC1 (Joint Technical Committee).
ISO 9, kyrillisten merkkien translitterointi ISO 216, paperikoot, kuten A4 ISO 639, kielten lyhenteet ISO 646, ASCII ISO/IEC 1539-1, Fortran-ohjelmointikieli ISO 20252, markkinatutkimus- ja markkinointitutkimus ISO 2108, ISBN -koodi kirjojen tunnistamiseksi ISO 3166, maiden koodit ISO 3602, japanin kielen romanisaatio ISO 3901, ISRC -koodi äänitteiden tunnistamiseksi ISO 4217, valuuttakoodit ISO 5218, ihmisten sukupuolten koodit (0 = ei tunneta, 1 = mies, 2 = nainen, 9 = ei määritelty) ISO 8601, päivämäärien muoto ISO 8859, 8-bittinen merkistökoodaus ISO 8879, Standard Generalized Markup Language (SGML) ISO 9000, laatustandardi ISO/IEC 9075, SQL ISO 9660, CD-ROM-tiedostojärjestelmä ISO 9899, C-ohjelmointikieli ISO/IEC 9945 Portable Operating System Interface (POSIX) ISO 10279 BASIC-ohjelmointikieli ISO 10646, Universal Character Set (vrt. Unicode) ISO 10303, STEP ISO/IEC 11172, MPEG-1 ISO/IEC 13818, MPEG-2 ISO/IEC 14496, MPEG-4 ISO/IEC 14882, C++ ISO/IEC 15948, PNG ISO/IEC 16262, ECMAScript (vrt. JavaScript) ISO 10487, autostereoiden liitäntästandardi ISO 7736, Määrittää autoradioiden koon (alkujaan DIN 75490) ISO 10668 Brändin taloudellinen arvo ISO 26300, ODF ISO 29500, OOXML ISO 32000, Adobe PDF
Luokka:Kansainväliset järjestöt * Luokka:Seulonnan keskeiset artikkelit